בס"ד

**פּוֹתְחִים דַף חָדָשׁ**

לִפְנֵיכֶם סִפּוּרָם שֶׁל אַרְבָּעָה אַנְשֵׁי מִקְצוֹעַ שׁוֹנִים.

קִרְאוּ כָּל סִפּוּר, בַּחֲרוּ שְׁנַיִם מֵהֶם, וַעֲנוּ בְּמַחְבַּרְתְּכֶם עַל שְׁאֵלוֹת א'-ד'.

א. מִיהוּ בַּעַל הַמִקְצוֹעַ?

ב. אִסְפוּ וּכִתְבוּ לְפָחוֹת שְׁלוֹשָׁה רְמָזִים שׁוֹנִים בַּקֶטַע, שֶׁעָזְרוּ לָכֶם

לָדַעַת שֶׁזֶהוּ בַּעַל הַמִקְצוֹעַ.

ג. כִּתְבוּ מָה רוֹצֶה בַּעַל הַמִקְצוֹעַ לְשַׁנוֹת.

ד. הַצִיעוּ לְבַעַל הַמִקְצוֹעַ הַצָעָה כֵּיצַד יוּכַל לִפְתֹחַ דַף חָדָשׁ.

עֲדַיִן לֹא פָּתַחְתִי אֶת הַחֶדֶר, וּכְבָר הַטֵלֵפוֹן מְצַלְצֵל. עַד

שֶׁנִגַשְׁתִי לַעֲנוֹת - נִתְקוּ. עַל הַשֻׁלְחָן מֻנַחַת רְשִׁימַת סִדוּרִים.

יֵשׁ כָּאן כַּמָה דְּבָרִים דְחוּפִים.

מָה קָרָה? יֵשׁ כָּאן יַלְדָה שֶׁבּוֹכָה בְּקוֹלֵי קוֹלוֹת. הִיא

נִשְׂרְטָה. אֲטַפֵּל בָּהּ, וּמִיָד אַתְחִיל בָּעֲבוֹדָה. צָרִיךְ לְהַזְמִין יוֹד

וּפְלַסְטֵרִים. אֵיךְ זֶה נִגְמָר כָּל-כָּךְ מַהֵר?

אֲנִי מַדְלִיקָה אֶת הַמַחְשֵׁב וּמְסַדֶּרֶת אֶת הָרְשִׁימוֹת. יֵשׁ

לִדְאֹג שֶׁיִהְיוּ מוּכָנוֹת לִמְסִירָה עַד הַפְסָקַת הָעֶשֶׂר. הִנֵה עוֹד

יַלְדָה חֲמוּדָה. הִיא צְרִיכָה אֶת הַטֹפֶס שֶׁחִלְקוּ אֶתְמוֹל.

נִזְכַּרְתִי שֶׁצָרִיךְ לֶאֱסֹף אֶת הַטְפָסִים שֶׁשָׁלַחְנו.

שׁוּב צִלְצוּל טֵלֵפוֹן, רוֹצִים לְבָרֵר אִם הַפָקְס הִגִיעַ. אֲנִי לֹא

מַסְפִּיקָה לְסַיֵם אֶת הָרְשִׁימוֹת. אֲנִי צְרִיכָה לְהַקְלִיד אֶת

הָרְשִׁימוֹת... אֲנִי חַיֶבֶת לִפְתֹחַ דַף חָדָשׁ וְלִדְאֹג לְכָךְ שֶׁאַסְפִּיק

אֶת כָּל מָה שֶׁאֲנִי צְרִיכָה...

הֲכִי טוֹב לַעֲבֹד בַּבֹּקֶר מֻקְדָם. עֲדַיִן לֹא חַם, וְהַכֹּל מוּצָל. אֲנִי

צָרִיךְ לְהַעֲמִיס אֶת הַצִיוּד עַל הַמְכוֹנִית. אֲנִי מְקַוֶה שֶׁכָּל

הַצִנוֹרוֹת שֶׁקָנִיתִי אֶתְמוֹל, תַקִינִים. נִזְכַּרְתִי... הַמַזְמֵרָה

נִשְׁבְּרָה אֶתְמוֹל! אֲנִי צָרִיךְ לְהוֹצִיא מֵהַמַחְסָן אֶת הַיְשָׁנָה.

מַזָל שֶׁשָׁמַרְתִי אוֹתָהּ. צָרִיךְ לְהִתְקַשֵׁר לְמִשְׁפַּחַת טַל וּלְבַקֵשׁ

שֶׁיַשְׁאִירוּ לִי אֶת הַמַפְתֵחַ לַשַׁעַר. אֵיךְ אוּכַל לַעֲבֹד אִם

הַשַׁעַר סָגוּר? אֶת הַשְׁתִילִים צָרִיךְ לְהַכְנִיס לָאוֹטוֹ בַּסוֹף, כְּדֵי

שֶׁלֹא יִתְקַלְקְלוּ, הֵם עֲדִינִים מְאוֹד. אֲנִי צָרִיךְ לְאַרְגֵן כָּל-כָּךְ

הַרְבֵּה דְבָרִים. עוֹד מְעַט יִהְיֶה חַם בַּחוּץ, וַעֲדַיִן לֹא יָצָאתִי.

אֲנִי חַיָב לְהַתְחִיל דַף חָדָשׁ וְלָצֵאת מִיָד בַּבֹּקֶר בְּלִי כָּל-כָּךְ

הַרְבֵּה הִתְאַרְגְנוּת לִפְנֵי הַיְצִיאָה.

אֲנִי אוֹהֵב לִפְתֹחַ אֶת הַדוּכָן שֶׁלִי בַּבֹּקֶר. רֵיחַ שֶׁל עוֹרוֹת

מְעֹרָב בְּרֵיחַ שֶׁל דֶבֶק מַגָע. אֲנִי מְקַוֶה שֶׁאַסְפִּיק לְתַקֵן

הַיוֹם אֶת כָּל מָה שֶׁמָסְרוּ לִי אֶתְמוֹל. גְבֶרֶת כֹּהֵן אָמְרָה

שֶׁתָבוֹא מֻקְדָּם לָקַחַת אֶת הַנַעַל שֶׁל הַבֵּן שֶׁלָהּ. הוּא צָרִיךְ

אוֹתָהּ לְשַׁבָּת, יֵשׁ לָהֶם אֵרוּעַ מִשְׁפַּחְתִי. נִזְכַּרְתִי... הַסַנְדָל

שֶׁל מִשְׁפַּחַת שַׁחַר! אֲנִי לֹא מוֹצֵא אוֹתוֹ. אֲנִי בָּטוּחַ שֶׁהִנַחְתִי

אוֹתוֹ עַל הַמַדָף! כְּאִלוּ בָּלְעָה אוֹתוֹ הָאֲדָמָה. אֲנִי חַיָב לִמְצֹא

שִׁיטָה אַחֶרֶת לְסַדֵר אֶת מָה שֶׁאֲנִי מְקַבֵּל לְתִקוּן. מֵהַיוֹם

אֶפְתַח "דַף חָדָשׁ"...

כְּשֶׁאֲנִי מַגִּיעָה לְחַדְרִי, אֲנִי מִשְׁתַדֶלֶת לִפְתֹחַ חַלוֹנוֹת כְּדֵי

שֶׁיִכָּנֵס אֲוִיר נָקִי. אֲנִי בּוֹדֶקֶת אֶת הַצִיוּד שֶׁיֵשׁ בַּמְגֵרוֹת:

תַחְבֹּשׁוֹת, מְשָׁחוֹת, מַזְרְקִים וְכַדוֹמֶה.

הִנֵה הִגִיעַ רוֹנֵן הַקָטָן, אֲנִי צְרִיכָה לְטַפֵּל בַּכְּוִיָה שֶׁקִבֵּל

אֶתְמוֹל.

הָאֲנָשִׁים מַמְתִינִים בַּתוֹר זְמַן רַב כְּדֵי לְקַבֵּל חִסוּן, אַךְ

הַחֹמֶר עֲדַיִן לֹא הִגִיעַ. זֶה קוֹרֶה כָּל הַזְמַן - מַבְטִיחִים

שֶׁהַחֹמֶר יַגִיעַ, אַךְ הוּא מִתְעַכֵּב. בְּשִׂיחַת הַטֵלֵפוֹן הָאַחֲרוֹנָה

הֵם הִבְטִיחוּ שֶׁיִהְיֶה שִׁנוּי, וְיָבִיאוּ כַּמֻיוֹת גְדוֹלוֹת יוֹתֵר שֶׁל

חֹמֶר לְחִסוּן. מָה אֶעֱשֶׂה כְּדֵי שֶׁאֲנָשִׁים לֹא יִצְטָרְכוּ לְהַמְתִין לַשָׁוְא?